

**Limity pre vybrané typy oprávnených výdavkov**

Poskytovateľ overuje vecnú oprávnenosť výdavkov projektu na základe posúdenia, či žiadané výdavky projektu vecne spadajú do rozsahu oprávnených výdavkov určených v kategorizácii oprávnených výdavkov uvedených v [***Príručka k oprávnenosti výdavkov pre projekty technickej pomoci Operačného programu Kvalita životného prostredia***](http://www.op-kzp.sk/obsah-projekty/specificka-dokumentacia-k-projektom-technickej-pomoci/), ktorá je zverejnená na webovom sídle OP KŽP. Zoznam oprávnených výdavkov obsahuje uzavretý zoznam tried a skupín oprávnených výdavkov a v rámci nich najčastejšie sa vyskytujúce typy oprávnených výdavkov v súlade s Číselníkom oprávnených výdavkov, ktorý tvorí prílohu č. 1 ***Príručky k oprávnenosti výdavkov pre projekty TP.***

**V rámci vyzvania sú stanovené finančné, resp. percentuálne limity pre nasledovné typy výdavkov:**

|  |  |  |
| --- | --- | --- |
| Výdavok | Finančný/percentuálny limit[[1]](#footnote-1) | |
| Ubytovanie v SR | 80 EUR/osoba a noc | |
| Ubytovanie v zahraničí | 150 EUR/ osoba a noc | |
| Dohody o prácach vykonávaných mimo pracovného pomeru | Brigádnici (zabezpečovanie administratívnych a podporných činností) | max. 5,50 EUR/h |
| Odborné činnosti (napr. oblasť VO, publicita) | max. 40 EUR/h |
| Odborní hodnotitelia - externí | max. 200 EUR/projekt |
| Výdavky súvisiace s financovaním mzdových výdavkov zamestnancov zabezpečujúcich technickú podporu žiadateľa | Max. 5% z oprávnených mzdových výdavkov projektu na administratívne kapacity | |

Dodržaním stanoveného finančného limitu sa predmetný výdavok považuje za hospodárny, pričom žiadateľ môže stanoviť jeho výšku v rámci žiadosti o NFP bez podpornej dokumentácie.

1. Všetky limity, okrem finančných limitov pre osobné výdavky, pre ktoré nie je daň z pridanej hodnoty (ďalej len „DPH“) relevantná, **sú uvedené s DPH**. [↑](#footnote-ref-1)